Diari Oficial de la Generalitat Valenciana


Sumari del DOGV 6660, del 28-11-2011 (2011/11022)

Notificació de la sentència dictada en el judici de divorci contenciós número 609/2011.
---------------------------------------------------------------------------------------

### Dades del document

Número de DOGV
:   6660

Data del DOGV
:   28-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11920


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el judici de divorci contenciós número 609/2011. [2011/11089]  
Divorci contenciós 000609/2011-I   
Procurador: Fernando Palacios de la Cruz.   
Lletrat/ada: -  
Contra: Huang Xuhua.   
María Dolores Valle Contreras, secretària del Jutjat de Primera Instància número 24 de València, faig saber:  
Que en el judici a què es fa referència s'ha dictat la resolució que té el text que, literalment, és com segueix:   
«Dispositiva   
Estime la demanda formulada pel procurador Fernando Palacios de la Cruz en nom i representació de Qian Hua, contra Huang Xuhua, i declare dissolt per causa de divorci el matrimoni format pels esmentats cònjuges, amb tots els efectes legals i en especial els següents:  
  
1. Atribució de la guarda i custòdia de la menor H. X., a Qian Hua, sense perjudici de l'exercici conjunt per a les decisions d'interés extraordinari per a la menor, de la pàtria potestat, que serà exercida pel que fa a les qüestions ordinàries pel cònjuge que en cada moment la tinga amb ell.  
2. Règim de visites a favor del pare, el pare tindrà a la menor, en companyia seua tots els diumenges alterns, sense pernocta, i l'haurà de recollir en el domicili de la mare a les 10.00 hores i tornar-la al mateix domicili a les 14.00 hores.  
De conformitat amb l'article 158 del Codi Civil dispose la prohibició d'eixida de la menor H. X. del territori nacional i espai Schengen, llevat autorització judicial, i s'oficia la Direcció General de la Policia a aquests efectes, requerir a les parts el lliurament d'aquest passaport de la menor, i es prohibeix l'expedició del passaport a la menor o retirada d'aquest, si ja s'haguera expedit.   
3. Pensió de aliments, el pare abonarà en concepte de pensió d'aliments la quantitat de 400 €/mes, la suma pecuniària de la qual serè anualment actualitzada segons la variació que experimente el IPC, que s'ingressarà abans del dia 5 de cada mes en el compte titular de Qian Hua, que designe a l'efecte.  
4. Cada progenitor sufragarà la meitat de les despeses extraordinàries que produïsca la seua filla menor, com ara operacions quirúrgiques, pròtesis, malalties llargues, etc., sempre que s'acrediten de manera suficient, siguen consultades prèviament o siguen autoritzades pel Jutjat en el cas de discrepància entre els pares.   
Cada part ha de pagar les costes processals causades a instàncies seues i les comunes a mitges.   
I una vegada siga ferma aquesta resolució, trameteu-ne una testimoniança al registre civil on figure inscrit el matrimoni, perquè l'anoten al marge.   
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a efecte el que s'ha disposat. El recurs s'ha d'interposar per escrit dins del termini de cinc dies, indicant la infracció comesa al parer del recurrent. Sense aquests requisits no s'admetrà el recurs (art. 451 i 452 de la LECn).   
I perquè valga de notificació de forma deguda a Huang Xuhua, en rebel·lia, expedisc i firme aquest edicte.  
  
València, 4 d'octubre de 2011.- La secretària judicial: María Dolores Valle Contreras.